CELEX: 52015PC0579
Language: sl
Date: 2015-11-24
Title: Predlog UREDBA SVETA o določitvi ribolovnih možnosti za leto 2016 za nekatere staleže rib v Črnem morju

EVROPSKA KOMISIJA
            Bruselj,24.11.2015
            COM(2015) 579 final
            2015/0264(NLE)
            Predlog
            UREDBA SVETA
            o določitvi ribolovnih možnosti za leto 2016 za nekatere staleže rib v Črnem morju 
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Razlogi za predlog in njegovi cilji
            
            
               Cilj Uredbe (EU) št. 1380/2013 Evropskega parlamenta in Sveta o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES je zagotoviti, da se živi vodni viri izkoriščajo v skladu s trajnostnimi gospodarskimi, okoljskimi in socialnimi pogoji. Pomembno orodje za dosego tega cilja je letno določanje ribolovnih možnosti v obliki celotnih dovoljenih ulovov (TAC), kvot in omejitev ribolovnega napora. 
            
            
               Cilj tega predloga je za leto 2016 določiti ribolovne možnosti za države članice za tržno najpomembnejše staleže rib v Črnem morju.20
            
            
               Splošno ozadje
            
            
               Bolgarija in Romunija si staleže rib v Črnem morju, ki jih izkoriščata, delita državami nečlanicami EU, kot so Turčija, Ukrajina, Gruzija in Ruska federacija. Vendar na regionalni ravni med EU in državami nečlanicami EU ni določen noben celotni dovoljeni ulov (TAC). Od leta 2008 Evropska unija vsako leto določi samostojen TAC za stalež romba in papaline, da bi pomagala zagotoviti uporabo pravil skupne ribiške politike (SRP).
            
            
               Ker delež držav članic EU pri ulovu romba v Črnem morju znaša le 6 %, je bila na mednarodni ravni v zadnjih letih potreba po vzpostaviti mednarodnega programa za obnovitev staleža romba v celotnem Črnem morju ena od prednostnih nalog Komisije. Na zadnjem letnem zasedanju Generalne komisije za ribištvo v Sredozemlju (GFCM) je bil v zvezi s tem dosežen napredek, in sicer je bil podprt predlog EU o ukrepih za preprečevanje, odpravljanje in odvračanje od nezakonitega, neprijavljenega in in zakonsko neurejenega ribolova na romba v Črnem morju
                  1
               .
            
            
               Glede na znanstveno oceno Znanstvenega, tehničnega in gospodarskega odbora za ribištvo (STECF) in GFCM je za stalež trneža v Črnem morju leta 2014 veljalo netrajnostno izkoriščanje in tveganje propada. Trneži so dolgožive vrste, ki pozno dozorijo in imajo nizko plodnost, kar pomeni, da ima ta stalež zelo omejeno zmogljivost za hitro obnovitev po izčrpanju. Od začetka sporočanja iztovorjenega ulova iztovorjeni ulov trneža v celotnem Črnem morju stalno in občutno upada, in sicer je s 6 000 ton leta 1989 upadel na 80 ton leta 2013. Prvi korak za obnovitev staleža trneža je bilo sprejetje priporočila GFCM o ukrepih za upravljanje trneža v Črnem morju
                  2
               . Glede na zaskrbljujoče stanje tega staleža, ki bi lahko bil na robu propada, so ribolovne možnosti predlagane v obliki omejitve ulova.    
            
            
               V sporočilu Komisije v zvezi s posvetovanjem o ribolovnih možnostih za leto 2016 v okviru skupne ribiške politike (COM(2015) 239 final) je predstavljeno ozadje predloga. 
            
            
               Ribolovne možnosti v tem predlogu so označene s „p. m.“ (pro memoria). Razlog za to je dejstvo, da mnenje glede staležev v Črnem morju do takrat, ko naj bi bil predlog sprejet, ne bo na voljo. Znanstveni, tehnični in gospodarski odbor za ribištvo (STECF) bo strokovno mnenje o ribolovnih možnostih v Črnem morju za leto 2016 podal na zasedanju, ki bo potekalo od 28. septembra do 2. oktobra 2015. Predlog bo treba dopolniti, ko bodo na voljo mnenja in informacije v zvezi s tem.
            
            
               Veljavne določbe na področju, na katero se nanaša predlog
            
            
               Ribolovne možnosti in način njihove dodelitve državam članicam se določajo vsako leto. Zadnji tak zakonodajni akt je bila Uredba Sveta (EU) 2015/106
                  3
                z dne 19. januarja 2015 o določitvi ribolovnih možnosti za leto 2015 za nekatere staleže rib in skupine staležev rib v Črnem morju.
            
            
               Poleg letnih ribolovnih možnosti bi bilo treba omeniti naslednje ukrepe v zvezi z ribolovom v Črnem morju, na katerega se nanaša ta predlog: 
            
            
               –Uredba (EU) št. 227/2013 Evropskega parlamenta in Sveta z dne 13. marca 2013
                  4
                o spremembi uredb Sveta (ES) št. 850/98 za ohranjanje ribolovnih virov s tehničnimi ukrepi za varovanje nedoraslih morskih organizmov in (ES) št. 1434/98 o opredelitvi pogojev, pod katerimi se lahko sled iztovarja za gospodarske namene, ki ne zajemajo neposredne človeške uporabe, določa najmanjše velikosti ohranjanja in najmanjše velikosti mrežnega očesa za ribolov na romba v Črnem morju;
            
            
               –Priporočilo GFCM/37/2013/2 o nizu minimalnih standardov za pridnene zabodne mreže za ribolov na romba in ohranjanje kitov in delfinov v Črnem morju, ki ga je sprejela Generalna komisija za ribištvo v Sredozemlju (GFCM) je na svojem 37. zasedanju (Split, maj 2013);
            
            
               –Priporočilo GFCM/39/2015/3 o nizu ukrepov za preprečevanje, odpravljanje in odvračanje od nezakonitega, neprijavljenega in zakonsko neurejenega ribolova na romba v Črnem morju, ki ga je sprejela Generalna komisija za ribištvo v Sredozemlju (GFCM) na svojem 39. zasedanju (Milano, maj 2015);
            
            
               –Priporočilo GFCM/39/2015/4 o ukrepih za upravljanje trneža v Črnem morju, ki ga je sprejela Generalna komisija za ribištvo v Sredozemlju (GFCM) na svojem 39. zasedanju (Milano, maj 2015).
            
            
               Usklajenost z drugimi politikami in cilji EU
            
         
         
            
               Predlagani ukrepi so oblikovani v skladu s cilji in pravili skupne ribiške politike ter so skladni s politiko Unije o trajnostnem razvoju.
            
            
               2.REZULTATI POSVETOVANJ Z ZAINTERESIRANIMI STRANMI IN OCEN UČINKA
            
            
               Zbiranje in uporaba strokovnih mnenj
            
            
               Glavne organizacije/strokovnjaki, ki so sodelovali pri posvetovanju
            
            
               Posvetovanje je bilo opravljeno z Znanstvenim, tehničnim in gospodarskim odborom za ribištvo (STECF).
            
            
               Unija vsako leto zaprosi STECF za znanstveno mnenje o stanju pomembnih staležev rib. STECF svetuje v skladu s svojimi pooblastili, ki jih prejme od Komisije. Mnenje, ki bo podano oktobra 2015, bo zajemalo vse staleže rib v Črnem morju, za katere so predlagani celotni dovoljeni ulovi.
            
            
               Končni cilj je privesti staleže do ravni, ki lahko zagotovijo največji trajnostni donos, in jih na teh ravneh tudi obdržati. Ta cilj je bil izrecno vključen v Uredbo (EU) št. 1380/2013 (t. i. nova osnovna uredba o SRP). Člen 2(2) navedene uredbe določa, da se ta cilj „doseže do leta 2015, kjer je to mogoče, za vse staleže pa [...] do leta 2020.“ To odraža zavezo Unije v zvezi s sklepi svetovnega vrha o trajnostnem razvoju v Johannesburgu leta 2002 in z njim povezanim načrtom za izvajanje.
            
            
               Posvetovanje z zainteresiranimi stranmi
            
            
               Posvetovanja z zainteresiranimi stranmi so potekala na podlagi sporočila Komisije v zvezi s posvetovanjem o ribolovnih možnostih za leto 2016. Znanstveno osnovo predloga bo pripravil STECF. Vsa poročila STECF so na voljo na spletišču GD MARE.
            
            
               Ocena učinka
            
            
               Po znanstvenem mnenju bi predlagani ukrepi povzročili spremembe ribolovnih možnosti v smislu količin ulova za ribiška plovila Unije v Črnem morju.
            
            
               Predlog ne odraža zgolj kratkoročnih pomislekov, temveč je del dolgoročnejšega pristopa, s katerim se stopnja ribolova postopno znižuje na dolgoročno trajnostne ravni.
            
            
               Posledica pristopa, uporabljenega v predlogu, je zato lahko zmanjšan ribolovni napor v srednje- do dolgoročnem obdobju, v dolgoročnem obdobju pa stabilne ali naraščajoče kvote. Dolgoročne posledice pristopa bodo predvidoma zmanjšan vpliv na okolje kot posledica prilagoditve ribolovnega napora in nespremenjena ali povečana iztovarjanja. Trajnost ribolovnih dejavnosti se bo dolgoročno povečala.
            
            
               3.PRAVNI ELEMENTI PREDLOGA
            
            
               Povzetek predlaganih ukrepov
            
            
               Predlog določa omejitve ulova, ki se uporabljajo za ribolov Unije v Črnem morju, za doseganje cilja skupne ribiške politike, ki je zagotoviti biološko, gospodarsko in družbeno trajnostne ravni ribolova.
            
            
               Pravna podlaga
            
            
               Pravna podlaga tega predloga je člen 43(3) Pogodbe o delovanju Evropske unije (PDEU).
            
            
               Obveznosti Unije za trajnostno izkoriščanje živih vodnih virov izhajajo iz obveznosti, določenih v členu 2 Uredbe (EU) št. 1380/2013.
            
            
               Načelo subsidiarnosti
            
         
         
            
               Predlog spada na področje izključne pristojnosti Unije, kot je določeno v členu 3(1)(d) PDEU. Načelo subsidiarnosti se zato ne uporablja.
            
            
               Načelo sorazmernosti
            
            
               Predlog je skladen z načelom sorazmernosti iz naslednjih razlogov.
            
            
               Skupna ribiška politika je skupna politika. V skladu s členom 43(3) PDEU mora Svet sprejeti ukrepe o določitvi in dodelitvi ribolovnih možnosti.
            
            
               Predlagana uredba Sveta dodeljuje ribolovne možnosti državam članicam. V skladu s členom 16(6) in (7) ter členom 17 Uredbe (EU) št. 1380/2013 lahko države članice dodelijo take možnosti plovilom, ki pljujejo pod njihovo zastavo, po lastni presoji. Zato imajo države članice na voljo obsežen manevrski prostor za odločitve v zvezi z družbenim/gospodarskim modelom za izkoriščanje dodeljenih ribolovnih možnosti, ki so ga same izbrale.
            
            
               Ta predlog za države članice nima novih finančnih posledic. Svet sprejme to uredbo vsako leto, javna in zasebna sredstva za njeno izvajanje pa že obstajajo.
            
            
               Izbira instrumentov
            
            
               Predlagani instrumenti: uredba.
            
            
               To je predlog za upravljanje ribolova na podlagi člena 43(3) PDEU ter v skladu s členom 16 Uredbe (EU) št. 1380/2013.
            
            
               4.PRORAČUNSKE POSLEDICE
            
            
               Predlog ne vpliva na proračun Unije.
            
            
               5.NEOBVEZNI ELEMENTI
            
            
               Poenostavitev
            
            
               Predlog še naprej zagotavlja poenostavitev upravnih postopkov za javne organe (EU ali nacionalne), saj vsebuje določbe, ki so podobne določbam iz Uredbe Sveta (EU) 2015/106
                  5
               .
            
            
                
            
            
               Klavzula o pregledu/reviziji/časovni omejitvi veljavnosti
            
            
               Predlog zadeva letno uredbo za leto 2016, zato ne vključuje klavzule o reviziji.
            
            
               Podrobna obrazložitev
            
            
               Predlog določa ribolovne možnosti za leto 2016 za nekatere staleže rib ali skupine staležev rib za države članice, ki lovijo v Črnem morju. 
            
            
               Obveznost iztovarjanja za staleže, ulovljene pri nekaterih vrstah ribolova, je začela veljati 1. januarja 2015. Ta ribolov v Črnem morju zajema male pelagične vrste, in sicer papalino, ki je eden od staležev, za katere veljajo TAC in kvote iz te uredbe.
            
         
         
            
               Z uvedbo obveznosti iztovarjanja predlagane ribolovne možnosti v skladu s členom 16(2) Uredbe (EU) št. 1380/2013 odražajo razliko med iztovorjenimi in ulovljenimi količinami. To temelji na prejetem znanstvenem mnenju za staleže rib v okviru vrst ribolova iz člena 15(1) Uredbe (EU) št. 1380/2013. Ribolovne možnosti bi bilo treba določiti tudi v skladu s členom 16(1) (v zvezi z načelom relativne stabilnosti) in (4) (v zvezi s cilji skupne ribiške politike in pravili iz večletnih načrtov) navedene uredbe. Predlagane številke temeljijo na znanstvenem mnenju in okviru za določanje celotnih dovoljenih ulovov in kvot, predstavljenem v sporočilu Komisije v zvezi s posvetovanjem o ribolovnih možnostih za leto 2016. 
            
            
            
               V skladu z namenom Komisije, da zagotovi trajnostno rabo ribolovnih virov v skladu s politiko Unije in mednarodnimi obveznostmi ob hkratnem ohranjanju stabilnosti ribolovnih možnosti, so letna odstopanja celotnih dovoljenih ulovov omejena, če je to izvedljivo, ob upoštevanju stanja zadevnega staleža.
            
            
               TAC in kvote, dodeljeni državam članicam, so navedeni v Prilogi k predlagani uredbi.
            
            
               V skladu s členom 2 Uredbe Sveta (ES) št. 847/96
                  6
                se predlaga, da se člena 3 in 4 ne uporabljata za staleže, ki jih zajema ta uredba. Vendar se v skladu s členom 15(9) Uredbe (EU) št. 1380/2013 za staleže, za katere velja obveznost iztovarjanja, uporablja vsakoletna prilagodljivost, določena v navedenem členu.
            
            
               2015/0264 (NLE)
            
            
               Predlog
            
            
               UREDBA SVETA
            
            
               o določitvi ribolovnih možnosti za leto 2016 za nekatere staleže rib v Črnem morju 
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, zlasti člena 43(3) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)V skladu s členom 43(3) Pogodbe mora Svet na predlog Komisije sprejeti ukrepe o določitvi in dodelitvi ribolovnih možnosti.
            
            
               (2)V Uredbi (EU) št. 1380/2013 Evropskega parlamenta in Sveta
                  7
                se zahteva, da se ohranitveni ukrepi sprejmejo ob upoštevanju razpoložljivih znanstvenih, tehničnih in gospodarskih mnenj ter tudi, če je ustrezno, poročil, ki jih pripravi Znanstveni, tehnični in gospodarski odbor za ribištvo (STECF).
            
            
               (3)Zato mora Svet sprejeti ukrepe za določitev in dodelitev ribolovnih možnosti glede na vrsto ribolova ali skupino vrst ribolova v Črnem morju, vključno z nekaterimi pogoji, ki so z njimi funkcionalno povezani, če je to ustrezno. V skladu s členom 16(1) in (4) Uredbe (EU) št. 1380/2013 bi bilo treba ribolovne možnosti med države članice razdeliti tako, da se zagotovi relativna stabilnost ribolovnih dejavnosti vsake države članice za vsak stalež rib ali ribolov in da se upoštevajo cilji skupne ribiške politike iz člena 2(2) navedene uredbe.
            
            
               (4)Celotni dovoljeni ulovi (TAC) bi morali biti določeni na podlagi razpoložljivega znanstvenega mnenja, ob upoštevanju bioloških in družbeno-gospodarskih vidikov, ob zagotavljanju pravične obravnave med ribiškimi sektorji ter upoštevanju mnenj, izraženih med posvetovanjem z deležniki.
            
            
               (5)Za ribolov na papalino se obveznost iztovarjanja iz člena 15(1) Uredbe (EU) št. 1380/2013 uporablja od 1. januarja 2015. Člen 16(2) navedene uredbe določa, da se morajo ob uvedbi obveznosti iztovarjanja za ribji stalež ribolovne možnosti določiti tako, da se upošteva razlika med določanjem ribolovnih možnosti, ki odražajo iztovarjanje, in določanjem ribolovnih možnosti, ki odražajo ulove.
            
            
               (6)Generalna komisija za ribištvo v Sredozemlju je na svojem letnem zasedanju leta 2015 sprejela Priporočilo GFCM/39/2015/4 o ukrepih za upravljanja trneža v Črnem morju. Glede na zaskrbljujoče stanje tega staleža, ki bi lahko bil na robu propada, in preden v celoti začnejo veljati ukrepi za upravljanje Generalne komisije za ribištvo v Sredozemlju je treba v to uredbo vključiti ribolovne možnosti za trneža. 
            
            
               (7)Za uporabo ribolovnih možnosti, določenih v tej uredbi, velja Uredba Sveta (ES) št. 1224/2009
                  8
               , zlasti člena 33 in 34 Uredbe o evidentiranju ulova in sporočanju podatkov o izčrpanju ribolovnih možnosti. Zato je treba določiti kode, ki jih bodo države članice uporabljale pri pošiljanju podatkov Komisiji v zvezi z iztovarjanji staležev, za katere velja ta uredba.
            
         
         
            
               (8)V skladu s členom 2 Uredbe Sveta (ES) št. 847/96
                  9
                se Svet pri določanju TAC odloči, za katere staleže se člena 3 in 4 ne uporabljata, zlasti na podlagi biološkega statusa staležev.
            
            
               (9)Da bi se izognili prekinitvi ribolovnih dejavnosti in da bi ribičem Unije zagotovili preživetje, je pomembno, da se zadevne vrste ribolova v Črnem morju odprejo 1. januarja 2016. Ta uredba bi morala zaradi nujnosti začeti veljati takoj po objavi –
            
            
               SPREJEL NASLEDNJO UREDBO:
            
            
               POGLAVJE I
                  Vsebina, področje uporabe in opredelitve pojmov
            
            
               Člen 1
               Vsebina
            
            
               Ta uredba določa ribolovne možnosti za leto 2016 za staleže naslednjih vrst rib v Črnem morju:
            
            
               (a)romb (Psetta maxima), 
            
            
               (b)papalina (Sprattus sprattus), 
            
            
               (c)trnež (Squalus acanthias).
            
            
            
               Člen 2
               Področje uporabe
            
            
               Ta uredba se uporablja za ribiška plovila Unije, ki lovijo v Črnem morju.
            
            
               Člen 3
               Opredelitev pojmov
            
            
               V tej uredbi se uporabljajo naslednje opredelitve pojmov:
            
            
               (a)„GFCM“ pomeni Generalno komisijo za ribištvo v Sredozemlju;
            
            
               (b)„Črno morje“ pomeni geografsko podobmočje 29, kakor je opredeljeno v Prilogi I k Uredbi (EU) št. 1343/2011 Evropskega parlamenta in Sveta
                  10
               ;
            
            
               (c)„ribiško plovilo“ pomeni katero koli plovilo, ki je opremljeno za gospodarsko izkoriščanje morskih bioloških virov;
            
            
               (d)„ribiško plovilo Unije“ pomeni ribiško plovilo, ki pluje pod zastavo države članice in je registrirano v Uniji; 
            
            
               (e)
                     „stalež“ pomeni morski biološki vir, ki je prisoten na zadevnem območju upravljanja;
            
            
               (f)        „celotni dovoljeni ulov“ (TAC) pomeni: 
            
         
         
            
               (i) v zvezi z ribolovom, za katerega velja obveznost iztovarjanja iz člena 15 Uredbe (EU) št. 1380/2013, količino posameznega staleža, ki jo je mogoče uloviti vsako leto; 
            
            
               (ii) v zvezi z vsemi drugimi vrstami ribolova, količino posameznega staleža, ki se lahko iztovori vsako leto; 
            
            
                (g)„kvota“ pomeni delež celotnega dovoljenega ulova, dodeljen Uniji, državi članici ali tretji državi. 
            
            
               POGLAVJE II
                  Ribolovne možnosti 
            
            
               Člen 4
               Celotni dovoljeni ulovi in dodelitev
            
            
               Celotni dovoljeni ulovi za ribiška plovila Unije ter dodelitev teh ulovov državam članicam in po potrebi pogoji, ki so z njo funkcionalno povezani, so določeni v Prilogi.
            
            
               Člen 5
               Posebne določbe o dodelitvah
            
            
               Dodelitev ribolovnih možnosti državam članicam, kot je določena v tej uredbi, ne posega v:
            
            
               (a)izmenjave v skladu s členom 16(8) Uredbe (EU) št. 1380/2013;
            
            
               (b)odbitke in ponovne dodelitve v skladu s členom 37 Uredbe (ES) št. 1224/2009;
            
            
               (c)dodatna iztovarjanja, dovoljena na podlagi člena 15(9) Uredbe (EU) št. 1380/2013;
            
            
               (d)količine, prenesene v skladu s členom 15(9) Uredbe (EU) št. 1380/2013;
            
            
               (e)odbitke v skladu s členoma 105 in 107 Uredbe (ES) št. 1224/2009.
            
            
               Člen 6
               Pogoji za iztovarjanje ulova in prilova, za katera ne velja obveznost iztovarjanja
            
            
               Ulov in prilov pri ribolovu na romba se obdržita na krovu ali iztovarjata le, kadar sta bila ulovljena z ribiškimi plovili Unije, ki plujejo pod zastavo države članice s kvoto, ki ni izčrpana.
            
            
               POGLAVJE III
                  Končne določbe
            
            
               Člen 7
               Prenos podatkov
            
            
               Kadar države članice na podlagi členov 33 in 34 Uredbe (ES) št. 1224/2009 Komisiji pošljejo podatke v zvezi z iztovorjenimi količinami ujetih staležev, uporabijo kode staležev iz Priloge k tej uredbi.
            
            
               Člen 8
               Začetek veljavnosti
            
            
               Ta uredba začne veljati dan po objavi v Uradnem listu Evropske unije.
            
         
         
            
               Uporablja se od 1. januarja 2016.
            
            
               Ta uredba je v celoti zavezujoča in se neposredno uporablja v državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  Priporočilo GFCM/39/2015/3 o nizu ukrepov za preprečevanje, odpravljanje in odvračanje od nezakonitega, neprijavljenega in in zakonsko neurejenega ribolova na romba v Črnem morju, ki ga je sprejela Generalna komisija za ribištvo v Sredozemlju (GFCM) na svojem 39. zasedanju (Milano, maj 2015).
               
               
                  
                     (2)
                  Priporočilo GFCM/39/2015/4 o ukrepih za upravljanje trneža v Črnem morju, ki ga je sprejela Generalna komisija za ribištvo v Sredozemlju (GFCM) na svojem 39. zasedanju (Milano, maj 2015).
               
               
                  
                     (3)
                  UL L 19, 19.1.2015, str. 1.
               
               
                  
                     (4)
                  UL L 78, 20.3.2013, str. 1.
               
               
                  
                     (5)
                  Uredba Sveta (EU) 2015/106 z dne 19. januarja 2015 o določitvi ribolovnih možnosti za leto 2015 za nekatere staleže rib in skupine staležev rib v Črnem morju.
               
               
                  
                     (6)
                  Uredba Sveta (ES) št. 847/96 z dne 6. maja 1996 o uvedbi dodatnih pogojev za upravljanje celotnih dovoljenih ulovov (TAC) in kvot iz leta v leto (UL L 115, 9.5.1996, str. 3).
               
               
                  
                     (7)
                  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
               
               
                  
                     (8)
                  Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).
               
               
                  
                     (9)
                  Uredba Sveta (ES) št. 847/96 z dne 6. maja 1996 o uvedbi dodatnih pogojev za upravljanje celotnih dovoljenih ulovov (TAC) in kvot iz leta v leto (UL L 115, 9.5.1996, str. 3).
               
               
                  
                     (10)
                  Uredba (EU) št. 1343/2011 Evropskega parlamenta in Sveta z dne 13. decembra 2011 o nekaterih določbah za ribolov na območju Sporazuma GFCM (Generalne komisije za ribištvo v Sredozemlju) in spremembi Uredbe Sveta (ES) št. 1967/2006 o ukrepih za upravljanje za trajnostno izkoriščanje ribolovnih virov v Sredozemskem morju (UL L 347, 30.12.2011, str. 44).
               
            
      
    ---documentbreak--- 
      
         
               EVROPSKA KOMISIJA
            Bruselj, 24.11.2015
            COM(2015) 579 final
            PRILOGA
            k predlogu Uredbe Sveta o določitvi ribolovnih možnosti za leto 2016 za nekatere staleže rib v Črnem morju
            
               
         
         
            
               PRILOGA
            
            
               TAC, KI VELJAJO ZA RIBIŠKA PLOVILA UNIJE NA OBMOČJIH, KJER OBSTAJAJO TAC PO VRSTAH IN OBMOČJIH
            
            
               V naslednjih preglednicah so določeni TAC in kvote (v tonah žive teže, razen če ni določeno drugače) po staležu ter pogoji, ki so z njimi funkcionalno povezani. 
            
            
               Staleži rib so navedeni po abecednem redu latinskih imen vrste. Za namene te uredbe je podana naslednja korelacijska preglednica latinskih in splošnih imen:
            
            
                     
                        Znanstveno ime 
                     
                  
                  
                     
                        Tričrkovna koda
                     
                  
                  
                     
                        Splošno ime 
                     
                  
               
                     
                        Psetta maxima
                     
                  
                  
                     
                        TUR
                     
                  
                  
                     
                        romb
                     
                  
               
                     
                        Sprattus sprattus
                     
                  
                  
                     
                        SPR
                     
                  
                  
                     
                        papalina
                     
                  
               
                     
                        Squalus acanthias 
                     
                  
                  
                     
                        DGS
                     
                  
                  
                     
                        trnež
                     
                  
               
                     
                        Vrsta:
                     
                  
                  
                     
                        romb
                     
                  
                  
                     
                        Območje:
                     
                  
                  
                     
                        vode Unije v Črnem morju
                     
                  
               
                     
                  
                  
                     
                        Psetta maxima
                     
                  
                  
                     
                  
                  
                     
                        TUR/F37.4.2.C.
                     
                  
                  
                     
                  
                  
                     
                  
                  
                     
                  
               
                     
                        Bolgarija
                     
                  
                  
                     
                         0
                     
                  
                  
                     
                        (*)
                     
                  
                  
                     
                        analitski TAC
                     
                     
                        Člen 3 Uredbe (ES) št. 847/96 se ne uporablja.
                     
                     
                        Člen 4 Uredbe (ES) št. 847/96 se ne uporablja.
                     
                     
                  
               
                     
                        Romunija
                     
                  
                  
                     
                         0 
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unija
                     
                  
                  
                     
                         0 
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        ni relevantno
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*) Od 15. aprila do 15. junija 2016 ni dovoljena nobena ribolovna dejavnost, vključno s pretovarjanjem, sprejemanjem na krov, iztovarjanjem in prvo prodajo.
                     
                  
               
                     
                        Vrsta:
                     
                  
                  
                     
                        papalina
                     
                  
                  
                     
                  
                  
                     
                        Območje:
                     
                  
                  
                     
                        vode Unije v Črnem morju
                     
                  
                  
                     
                  
               
                     
                  
                  
                     
                        Sprattus sprattus
                     
                  
                  
                     
                  
                  
                     
                        SPR/F37.4.2.C
                     
                  
               
                     
                        Bolgarija
                     
                  
                  
                     
                  
                  
                     
                        8 032,5
                     
                  
                  
                     
                        analitski TAC
                     
                     
                        Člen 3 Uredbe (ES) št. 847/96 se ne uporablja.
                     
                     
                        Člen 4 Uredbe (ES) št. 847/96 se ne uporablja.
                     
                     
                  
               
                     
                        Romunija
                     
                  
                  
                     
                  
                  
                     
                        3 442,5
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unija
                     
                  
                  
                     
                  
                  
                     
                        11 475
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        ni relevantno
                     
                  
                  
                     
                  
                  
                     
                  
               
                     
                        Vrsta:
                     
                  
                  
                     
                        trnež
                     
                  
                  
                     
                        Območje:
                     
                  
                  
                     
                        vode Unije v Črnem morju
                     
                  
               
                     
                  
                  
                     
                        Squalus acanthias
                     
                  
                  
                     
                  
                  
                     
                        DGS/F37.4.2.C.
                     
                  
                  
                     
                  
                  
                     
                  
                  
                     
                  
               
                     
                        Bolgarija
                     
                  
                  
                     
                         0
                     
                  
                  
                     
                  
                  
                     
                        analitski TAC
                     
                     
                        Člen 3 Uredbe (ES) št. 847/96 se ne uporablja.
                     
                     
                        Člen 4 Uredbe (ES) št. 847/96 se ne uporablja.
                     
                     
                  
               
                     
                        Romunija
                     
                  
                  
                     
                        0 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unija
                     
                  
                  
                     
                        0 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        ni relevantno